
A V I Z

asupra proiectului de Lege pentru modificarea şi completarea Legii nr. 206/2004 privind buna conduită în cercetarea ştiinţifică, dezvoltarea tehnologică şi inovare


În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru modificarea şi completarea Legii nr. 206/2004 privind buna conduită în cercetarea ştiinţifică, dezvoltarea tehnologică şi inovare, trimis cu adresa nr. P.l.x – 432 din 8 mai 2006, înregistrat sub nr.31/652 din 8 mai 2006.

Camera Deputaţilor este Cameră decizională..


Guvernul, prin adresa nr.568 din 14.02.2006, nu susţine adoptarea iniţiativei legislative în forma prezentată, precizând că activitatea desfăşurată în comisiile de etică se realizează în cadrul atribuţiilor de serviciu şi, prin urmare, nu se justifică acordarea unor drepturi salariale suplimentare din bugetul altui ordonator de credite.

Senatul a adoptat proiectul de Lege în şedinţa din 27 aprilie 2006.

Potrivit prevederilor art.61 din Regulamentul Camerei Deputaţilor, comisia a dezbătut proiectul de Lege menţionat mai sus în şedinţa din 24 mai 2006.

Membrii comisiei au examinat proiectul de Lege, expunerea de motive, punctul de vedere al Guvernului şi avizul favorabil al Consiliului Legislativ nr.1629 din 14.11.2005.

În urma dezbaterilor, cu unanimitate de voturi, s-a hotărât avizarea favorabilă a proiectului de Lege. 


În raport de obiectul şi conţinutul său, proiectul de Lege face parte din categoria legilor ordinare.

